KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**10. redne seje Sveta Krajevne skupnosti Bukovica-Volčja Draga**, **ki je bila**

**12. 10. 2020 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Boštan Čečko, Dragan Zorn in Denis Plahuta in Srečko Špacapan.

Seje se je udeležil tudi župan Tarik Žigon.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Informacije o izvajanju finančnega načrta KS in izvajanje občinskega proračuna v naši KS
2. Potrditev zapisnika 9. redne seje in pregled izvrševanja sklepov.
3. Predlog sklepa o izrednih dimenzijah groba.
4. Pobude in vprašanja članov Sveta KS ter informacije.

Ad) 1

**Informacije o izvajanju finančnega načrta KS in izvajanje občinskega proračuna v naši KS**

Župan Tarik Žigon predstavi dosedanje pogovore o podjetniškem inkubatorju.

Občina želi pomagati brezposelnim in mladim bodočim podjetnikom, ki imajo znanje, dobro idejo, nimajo pa prostora, kjer bi s projektom začeli. V tem trenutku je živa ideja, da bi inkubator zaživel v nekdanji sejni sobi KS. Glede prostora, kjer se dobivajo škuljaši, je potrebno še marsikaj doreči.

Župan pove, da bo proračun nižji, tekoča dela se bo nadaljevala.

Za izvedbo optike po občini sta zainteresirana dva ponudnika (Telekom, T2).

Ad) 2

**Potrditev zapisnika 9. redne seje in pregled sklepov**

Svet KS se je seznanil s zapisnikom 9. redne seje in soglasno sprejel **SKLEP: zapisnik 9**. redne seje je sprejet. Svet se je seznanil tudi z izvrševanjem sklepov.

Ad) 3

**Predlog sklepa o izrednih dimenzijah groba**

Svet KS je na predlog predsednika Sveta KS prejel sklep: Najemnici dvojnega groba št. 249, Klančič Vanja, Orehovlje 41/a, 5291 Miren, se dovoli zožitev dvojnega groba v enojni grob z merami 120 x 220 cm. Gre za izredne mere enojnega groba na starem delu pokopališča, ki se jih vnese v načrt pokopališča.

Ad) 4

**Vprašanja in pobude članov Sveta KS ter informacije**

* 1. Srečko Špacapan pove o obisku jubilantov (80, 90, 95 letniki) in o polaganju vencev na obeležja NOB ob krajevnem prazniku.
	2. Dušan Nemec poda informacijo o izvedbi infrastrukturnih projektov v KS (vodovod na Zržinišče, asfaltacija v Kotišču, barvanje parkirišča pri pokopališču).
	3. Dušan Nemec predstavi prošnjo Jožkota Krivec iz Volčje Drage za premik droga javne razsvetljave. Glede na povedano, je stališče Sveta KS negativno.
	4. Dušan Nemec pove o pripravi novega Odloka o pokopališčih za celotno občino Renče-Vogrsko. V tem odloku se predvideva ureditev enotnih cen za celotno občino, prav tako naj bi se celostno uredila še druga vprašanja glede naših pokopališč (kostnica, mere grobov itd).

Zapisnik napisal Predsednik Sveta KS

Stanko Šemrl Dušan Nemec